# Son Annaïk Rozmar hag Yvon Guillo

| ◄ Landripen, Landrapen | Son Annaïk Rozmar hag Yvon Guillo | Guerz ar c’hloarek yaouank  ► |
* 1
* Mar plij ganac’h e selaoufet
* eur chanson newe kompozet,
* Treï, treï, ladira, lalala,
* Treï, treï, ladira, ladira, lala,
* 2
* Eur chanson newe kompozet
* Da Annaïk Rozmar eo e groet.
* 3
* Ar Rozmar koz a lavare,
* D’hi verc’h Anna eun de e oë :
* 4
* — « Ma merc’h Annaïk mar em c’heret
* « Da Brat-Frajil nan efet ket.
* 5
* « ’N otro Richo e vo eno
* « Gwasa den gentil ’zo er vro.
* 6
* Annaïk Rozmar a respountaz
* D’ar Rozmar koz vel m’her c’hleouaz :
* 7
* — « Drouk ha mad ganin neb ’gomzo,
* « Da Brat-Frajil me a ialo :
* 8
* « Ma ve sonerien a dansin-me,
* « Ma ne ve ket me ’gano d’hê.
* 9
* « Me red mont fete da Brat-Frajil,
* « Da zon ar bal d’an dud gentil ;
* 10
* « Da zon ar bal hag ont dre danz
* « D’an dud chentil ha d’an noblans. »
* 11
* Pa oa gant an hent o vonet
* Yvon Guillo deuz rekontret.
* 12
* — « ’Vonnik ma evesafe te ?
* « Ma ho c’hemero goudeze. »
* 13
* — « Me n’oun ket ont riskl ma bue,
* « Evit gounid eun tok newe. »
* 14
* — « ’Vonnik ma evesa bopred
* « Me mo d’ac’h enn tok ha bonned. »
* 15
* ’N otro Richo a lavare
* D’Yvon Guiilo ’ar leur newe :
* 16
* — « Yvon Guillo mar am c’heret
* « Ho unserez d’in-me ’prestfet. »
* 17
* — « Ma danserez d’in na po ket
* « Na c’hui, na den all abed :
* 18
* « Car digant hi zad ’m euz hi bet
* « Ha d’ar gear d’ezhan ’vo rentet. »
* 19
* — « Kleo, emean, ar c’hokin mihiek
* « Ha nan euz ket pemp kuennek. »
* 20
* — « Ha ven eur c’hokin mihiek-me
* « ’Vit lipat da blas me n’on ket :
* 21
* « O lipat da blas me n’on ket,
* « Na plas a blac’heter ebed. »
* 22
* ’N otro Richo a respountaz
* Da Yvon Guillo p’her c’hleouaz :
* 23
* — « Abarz na vezo noz fete
* « Ho paeo-te ar c’homzo-ze. »
* 24
* ’N otro Richo a lavare
* D’he zonnerien hag enn de-se :
* 25
* — « Pa gommanso an noz troubla
* « Ma zonnerien son’t ar brawa :
* 26
* « Ma c’houvein piou 'vo ar zota
* « Da jom ama da ziwea. »
* 27
* Yvon Guillo a respountaz
* D’an otro Richo p’her c’hleouaz :
* 28
* — « Tol’t pled otro c’hui ve ’r zota,
* « Da jom ama da ziwea. »
* 29
* Annaïk Rozmar a ouele
* Yvon Guillo hi c’honsole :
* 30
* Annaïk Rozmar a lavare
* Da ’von Guillo el leur newe :
* 31
* — « Yvonnik-me em evesavete
* « Me ho c’hemero goudeze. »
* 32
* Yvon Guillo a lavare
* Da Naik Rozmar el leur newe :
* 33
* — « Tapet krog barz-barz ma chupen
* « Ma c’hoariin baz an daou-benn. »
* 34
* Kriz ar galon ha na ouelche
* ’N Prat-Frajil neb a viche :
* 35
* O welet ar yeot o ruia
* Gant goad ’n dud gentil o skuilla :
* 36
* Gant goad ’n dud gentil o skuilla
* Yvon Guillo oc’h o laza.
* 37
* Yvon Guillo a lavare
* Ty Rozmar koz pa arrié :
* 38
* — « Setu aze ho merc’h Annaïk
* « Paneve d’oun-me ne va ket. »
* 39
* Ar Rozmar koz a lavare
* D’he verc’h Annaïk eun de oë :
* 40
* — « Leret-hu d'in ma merc’h e gwir
* « ’M euz kleouet oc’h dishenoret ? »
* 41
* — « O zur ma zad me ne n’oun ket
* « Yvon Guillo ’n euz empêchet. »
* 42
* Ar Rozmar koz a lavare
* D’he verc’h Annaïk eun de oë :
* 43
* — « Dal ma merc’h Naïk an alc’houe
* « Reï d’han ar guerz eun tok newe. »
* 44
* Annaïk Rozmar a respountaz
* Da Rozmar koz pe her c’hleouaz :
* 45
* — « Guerz eun tok newe, meï, ne vo ket
* « Me mo d’hean tok ha bonned,
* 46
* « Me mo d’hean tok ha bonned
* « Me he gemero da bried. »
* 47
* — « O zur ma merc’h, na refet ket
* « Chui zo perc'hen da bemp mil skoët :
* 48
* « C’hui zo perc’hen da bemp mil skoét
* « Hag hen nan euz ket pemp kuennek. »
* 49
* — « Ha pa n’efe ket eur guennek
* « Me enn c’hemero bopred. »
* 50
* Yvon Guillo enn euz goneed
* E Prat-Frajil e vean bet :
* 51
* Perc’hen pemp mil skoët leve
* Ha hen nan oa netra abed.
* ↑ C’est par exception que nous faisons paraître cette chanson dans ce recueil. Nous l’avons recueillie durant le congrès de Gourin, le 27 septembre 1904, à l’hôtel de France. Nous l’avions promise à plusieurs de nos amis, c’est pour cela que nous tenons â la faire paraître dans cette collection.
* ↑ Skoët : c.-à-d. 3 fr., donc cinq mille écus = 15 000 fr. en Bretagne.